**Zápis do Materskej školy Čerín 57, 97401 Banská Bystrica**

 **Zápis detí** do materskej školy Čerín na školský rok 2024/2025

 sa uskutoční v dňoch : **Od 29.04. 2024**

 **Do 03. 05. 2024**

 **O 16:00 - 16:30 hod.**

 **V týchto termínoch prinesie rodič do materskej školy vypísanú žiadosť, podpísanú obidvoma rodičmi s potvrdením od lekára o zdravotnej spôsobilosti dieťaťa.**

**Prihlášku do materskej školy si môžete osobne prevziať v MŠ Čerín, alebo stiahnuť na webovej adrese obec Čerín.**

**Podmienky prijatia**

Podľa § 59 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na predprimárne vzdelávanie v materskej škole prednostne prijímajú:

* **Deti, pre ktoré je plnenie predprimárneho vzdelávania povinné**
* **Deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka.**
* **Deti od 3 rokov**

**Rozhodnutie o prijatí /neprijatí/ dieťaťa na predprimárne vzdelávanie si rodičia osobne prevezmú po telefonickom dohovore /048 4192213/ do 20. 06. 2024.**

 